
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 225
din 18 decembrie 2014
privind completarea anexei nr. 4 la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26940/11.12.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. ECOSERV SIG S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ţinând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi prin actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Având în vedere prevederile Hotărârii Consiliului Local Sighişoara nr. 82/25.10.2012 privind aprobarea Regulamentului de organizare şi funcţionare a parcărilor publice de reşedinţă aflate pe raza municipiului Sighişoara, aşa cum a fost modificat şi completat prin Hotărârea Consiliului Local Sighişoara nr. 94/27.06.2013 şi prin Hotărârea Consiliului Local Sighişoara nr. 32/27.02.2014;

Având în vedere prevederile Hotărârii Consiliului Local Sighişoara nr. 144/29.08.2013 privind aprobarea Regulamentului de organizare şi funcţionare a sistemului de parcare cu plată în Municipiul Sighişoara, aşa cum a fost modificat şi completat prin Hotărârea Consiliului Local Sighişoara nr. 194/19.12.2013;

Văzând adresa nr. 1517/VI/28.10.2014 a S.C. Ecoserv Sig S.R.L., înregistrată la Municipiul Sighişoara sub nr. 23.573/09.11.2014;

Ţinând cont de prevederile O.U.G. nr. 195/2002, privind circulaţia pe drumurile publice, republicată, cu modificările şi completările ulterioare;

Ţinând cont de prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare, de prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare, precum şi de prevederile H.G. nr. 955/2004 pentru aprobarea reglementărilor-cadru de aplicare a O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local; 

Având în vedere prevederile art. 858-865 din Legea nr. 287/2009 privind Codul Civil, republicată, cu modificările şi completările ulterioare şi cele ale Legii nr. 213/1998 privind bunurile proprietate publică, cu modificările şi completările ulterioare;

Văzând şi Raportul de Specialitate al Direcţiei Administrarea Patrimoniului nr. 26938/11.12.2014, prin care se propune aprobarea completării anexei nr. 4 la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, îndeplinindu-se prevederile legale în acest sens;
Având în vedere amendamentul formulat de domnul consilier local Ciucan Cristian cu privire la punctul 9 – Cetatea Medievală –  din anexa nr. 1, referitor la locurile de parcare propuse suplimentar, urmând a rămâne în cuprinsul anexei nr. 1, la punctul 9 – Cetatea Medievală doar cele 50 de locuri de parcare deja existente, fără cele 41 de locuri de parcare propuse suplimentar; 
Având în vedere avizele favorabile ale tuturor comisiilor pe domenii de specialitate;

În temeiul art. 36 (2), lit. „c”, (5) lit. „a”, art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă completarea anexei nr. 4 – “ Inventarul bunurilor mobile şi imobile proprietate publică, aferente serviciului public şi care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, cu bunurile imobile şi mijloacele fixe prevăzute în anexa nr. 1, care face parte integrantă din prezenta hotărâre.
Art. 2. Predarea – primirea bunurilor prevăzute la art. 1 se face în baza unui proces-verbal de predare-primire.
Art. 3. Locurile de parcare publică de reşedinţă şi cu plată prevăzute în anexa nr. 1 la prezenta hotărâre, vor fi administrate de S.C. Ecoserv Sig S.R.L. potrivit prevederilor Hotărârii Consiliului Local Sighişoara nr. 82/25.10.2012 privind aprobarea Regulamentului de organizare şi funcţionare a parcărilor publice de reşedinţă aflate pe raza municipiului Sighişoara, aşa cum a fost modificat prin Hotărârea Consiliului Local Sighişoara nr. 94/27.06.2013 şi prin Hotărârea Consiliului Local Sighişoara nr. 32/27.02.2014, respectiv potrivit prevederilor Hotărârii Consiliului Local Sighişoara nr. 144/29.08.2013 privind aprobarea Regulamentului de organizare şi funcţionare a sistemului de parcare cu plată în Municipiul Sighişoara, aşa cum a fost modificat şi completat prin Hotărârea Consiliului Local Sighişoara nr. 194/19.12.2013.
Art. 4. Cu ducerea la îndeplinire a prevederilor prezentei se încredinţează Instituţia Primarului Municipiului Sighişoara, Direcţia Administrarea Patrimoniului şi S.C. ECOSERV SIG S.R.L., prin director Moldovan Radu.
Art. 5. Prin grija Secretarului Municipiului Sighişoara, Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  2 ex. Direcţia Administrarea Patrimoniului;
  1 ex. Serviciul  Investiţii - Urmărire Contracte, Monitorizare Servicii de Utilităţi Publice;
  1 ex. S.C. ECOSERV SIG S.R.L.
  9 ex. 
A.B./G.V.
